Joseph André

**Joseph André**, fullt navn: **Joseph-Léon-Adolphe-Ghilain André** (født 14. mars 1908 i Namur i Belgia, og død 1. juni 1973 i Namur), var en katolsk prest i Namur bispedømme. Han var svært aktiv i beskyttelsen av jøder under Andre verdenskrig og ble erklært rettferdig blant nasjonene av den israelske regjeringen (1967). Som kapellan i Namur-fengselet organiserte han også mottakelsen av ungarske flyktninger etter hendelsene i Budapest i 1956.
## Liv og virke
### Prest
Joseph André tilbrakte to år ved jesuittnovisiatet i Arlon  (1926-1928), hvor han ikke kunne bli værende på grunn av sin skjøre helse. Han begynte deretter på Namur-seminaret. 

Han ble ordinert til prest i 1936 og underviste først ved gutteseminaret i Floreffe før han ble utnevnt til kapellan i menigheten *Saint-Jean Baptiste* (Namur).

### Jødiske barn under Andre verdenskrig
I 1941 ble Belgia okkupert av tyske styrker, og antijødiske lover ble raskt innført og håndhevet. Under pater Andrés diskrete ledelse ble menighetens ungdomssenter (som lå rett ved siden av Namur Kommandantur der Gestapo holdt til, ved *Place de l'Ange*) til et sentrum for en enorm organisasjon med mål om å redde jødiske barn fra deportasjon og sikker død. Det var et transittsenter hvor barna – noen ganger mer enn tjue om gangen – bare ble værende lenge nok til at man kunne finne en religiøs institusjon eller familie på landsbygda hvor de kunne finne relativ trygghet. 

For å skaffe dem tilstrekkelig med føde, dro fader André og kollegene hans lundd omkring på andsbygda, fra gård til gård og tigget om mat, mens de lette etter andre tilfluktssteder for barna. Veiledet av en personlig kjærlighet til jødene og stor respekt for hver enkelts religionsfrihet, forsøkte pater André aldri å konvertere eller døpe disse barna. Selv om han av og til ble plaget av Gestapo og innkalt til avhør, ble aldri vikar Andrés senter og aktiviteter oppdaget.

Plassen «Abbé Joseph André», innkalt etter ham, ligger i Namur.

### Venn av Israel
Etter krigen fortsatte han å hjelpe den sosiale tjeneste for jøder i Belgia. Han hadde en svært beskjeden livsstil etter eget valg, og han hadde en evangelisk kjærlighet til de marginaliserte og utstøtte i samfunnet, som alltid fant en varm velkomst på *Château de l'Horloge* i Bomel (en forstad til Namur). Folk som nettopp hadde forlatt fengselet, var dessuten også velkomne der: Abbé André var kapellan i Namur fengsel fra 1957 til sin død. Hans interesse for det jødiske folks skjebne og hans fascinasjon for «det utvalgte folkets mysterium» i den kristne tradisjonen førte til at han fulgte nøye med på opprettelsen av staten Israel i 1948. 

I 1967 ble han erklært *rettferdig blant nasjonene* av den israelske regjering, og et tre ble plantet i hans navn i hagene til Yad Vashem i Jerusalem. Året etter ble den skrøpelige presten, fortsatt kledd i sin svarte prestekjole, invitert av *United Jewish Appeal* i New York, hvor han fikk en ekstraordinær ovasjon.

### Ungarske flyktninger
Etter hendelsene i Budapest i 1956 tok pater André imot ungarske flyktninger i omtrent ti år på *Château de l'Horloge* i Bomel (Namur). Han huset permanent rundt ti unge menn, i tillegg til en og annen eldre mann. Med hjelp fra noen få frivillige sørget han for kost og losji, samt sosial, moralsk og religiøs bistand, i en atmosfære som ikke alltid var lett eller fredelig på grunn av de opprørte og desorienterte de fra fengselet som også var der. 

Hans rolle som kapellan i Namur fengsel gjorde det mulig for ham å legge til rette for løsninger av vanskelige juridiske situasjoner somen endel der hadde havnet i.

### Død
Pater André ble funnet død på kontoret sitt i Namur fengsel den 1. juni 1973. 

På dødsannonsen ble korset og Davidsstjernen satt side om side.
## Litteratur
* André Dulière:  «André (Joseph-Léon-Adolphe-Ghilain)» (PDF), col.26-28, i *Biographie nationale*, bd. 43, Bruxelles, Académie royale des sciences, des lettres et des beaux-arts de Belgique, 1983 , lest 29. mars 2016
*Jean-Marie Hennaux: *L’Abbé Joseph André (1908-1973), apôtre de l’amitié judéo-chrétienne*, dans *Pâque nouvelle*, 2001, n.2, s.12-20.
*Comité du 450e anniversaire du diocèse de Namur: *Don de soi et audace avec l'abbé Joseph André, prêtre diocésain, figure de sainteté du diocèse de Namur*, Namur, sd [2009].
## Referanser